**Z á p i s n i c a**

**zo zasadania obecného zastupiteľstva konaného dňa 15. 11. 2019 vo Vyšnom Klátove**

**–-------------------------------------------------------------------------------------------------------------**

Prítomní: podľa pripojenej prezenčnej listiny

P r o g r a m:

1. Otvorenie

2. Voľba návrhovej komisie, overovateľov zápisnice

3. Kontrola plnenia uznesenia

4. Návrh rozpočtu na roky 2020-2022

5. Informácia o projektoch a ich finančnom krytí

6. Zimná údržba miestnych komunikácii

7. Kultúrno spoločenské akcie na mesiac december 2019

8. Rôzne

- žiadosť o schválenie finančných prostriedkov – Rímskokatolícka farnosť Vyšný Klátov

- návrh na jednorazovú sociálnu výpomoc pre Lenku Sedláčekovú, č. 107

- žiadosť Pozemkového spoločenstva o prenájom miestnosti

9. Diskusia

10. Návrh na uznesenie

11. Záver

R o k o v a n i e

k bodu č. 1/ Otvorenie

Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.

k bodu č. 2/ Voľba návrhovej komisie, overovateľov zápisnice

Do návrhovej komisie boli navrhnutý Ing. Alena Cirnerová a Ing. Viera Ruščák Balogová. Za overovateľov zápisnice boli určený Jozef Macko a Štefan Juhás

k bodu č. 3/ Kontrola plnenia uznesenia

Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené.

k bodu č. 4/ Návrh rozpočtu na roky 2020-2022

V tomto bode návrh rozpočtu na roky 2020-2022 predniesla kontrolórka obce Eva Čižmárová. Návrh rozpočtu bude vyvesený na úradnej tabuli na 15 dní na pripomienkovanie.

k bodu č. 5/ Informácia o projektoch a ich finančnom krytí

Starosta obce informoval poslancov, že nám bol schválený projekt na revitalizáciu cintorína vo výške 20 000 €.

k bodu č.6/ Zimná údržba miestnych komunikácii

Zimnú údržbu miestnych komunikácii nám zabezpečoval Miloš Čižmár. Dohodu o vykonaní práce máme uzatvorenú s ním do konca decembra 2019. Bolo dohodnuté, že starosta s menovaným porozpráva či bude aj naďalej zabezpečovať zimnú údržbu. Ak bude súhlasiť urobí sa nová dohoda o vykonaní práce na nasledujúci rok.

k bodu č. 7/ Kultúrno spoločenské akcie na mesiac december 2019

V tomto bode starosta obce informoval poslancov o plánovaných akciách na mesiac december 2019. Dňa 27.12. 2019 so začiatkom o 20.000 hod. sa uskutoční v kultúrnom dome Štefanská zábava. Vstupné na osobu bude 5,- € v ktorom je zahrnuté 1 víno a 1 minerálka. Do tanca bude hrať DJ Miloš za sumu 200 €.

k bodu č. 8/ Rôzne - žiadosť o schválenie finančných prostriedkov – Rímskokatolícka farnosť Vyšný Klátov

V tomto bode starosta prečítal žiadosť od Rímskokatolíckej farnosti Vyšný Klátov, v ktorom požiadala o schválenie finančných prostriedkov na opravu budovy cirkevnej školy. Poslanci jednomyseľne schválili finančné prostriedky vo výške 1 000 € na účel uvedený v žiadosti.

- návrh na jednorazovú sociálnu výpomoc pre Lenku Sedláčekovú, č. 107

Starosta v tomto bode navrhol poslancom schváliť jednorazovú výpomoc pre Lenku Sedláčekovú, bytom Vyšný Klátov 107 a to z dôvodu úmrtia manžela. Poslanci jednomyseľne schválili finančnú čiastku 500,- € pre menovanú.

- žiadosť Pozemkového spoločenstva o prenájom miestnosti

Pozemkové spoločenstvo doručilo na obecný úrad žiadosť o prenájom miestnosti. Bolo dohodnuté, že nemáme problém poskytnúť im miestnosť.

k bodu č. 9/ Diskusia

V tomto bode sa diskutovalo k jednotlivým bodom programu

k bodu č. 10/ Návrh na uznesenie

k bodu č. 11/ Záver

Po ukončení programu starosta obce poďakoval všetkým prítomným za ich aktívnu účasť.

Overovatelia zápisnice: Starosta obce:

Jozef Macko Ondrej Jusko

Štefan Juhás